༄། ཚེ་སྒྲུབ་གནམ་ལྕགས་རྡོ་རྗེའི་ཆ་རྐྱེན་དུ་གྱུར་པ་བཀའ་བརྒྱད་དངོས་གྲུབ་སྙིང་པོའི་དབང་ཆོག་བཞུགས་སོ།།

ན་མོ་གུ་རུ་ས་མཱ་དཱ་ན་ཡེ། དམིགས་མེད་སྤྲོས་བྲལ་ཀུན་བཟང་ནམ་མཁའ་ཆེར། འགག་མེད་གཟུགས་སྐུ་ཆེ་མདཆོག་ཉི་འོད་རྒྱས། རོལ་རྩལ་བདུན་བརྒྱ་ཉེར་ལྔའི་འོད་ཟེར་ཚོགས། སྤྲོ་མཁས་པདྨ་ཐོད་ཕྲེང་ལ་གཏུད་དེ། སྒྲུབ་པ་བཀའ་བརྒྱད་འོ་མཚོ་བསུབ་པའི་བཅུད། དངོས་གྲུབ་སྙིང་པོ་བདུད་རྩིའི་ཡང་ཞུན་གྱིས། སྐལ་བཟང་ནོད་ལྡན་འདོད་བ་འཇོ་བའི་དབང་། ཇི་ལྟར་བྱ་ཐབས་གསལ་བར་འདིར་བཤད་ཉོན། ༈ དེ་ལ་གསུམ་སྟེ། དང་པོར་དཀྱིལ་འཁོར་དབང་རྫས་ཀྱི་བཀོད་པ་གང་ལྟར་བྱ་བ། བར་དུ་སྙེན་སྒྲུབ་གཞུང་སྲོང་གི་བྱིན་རླབས་ནུས་ལནད་དུ་སྒྲུབ་པ། ཐ་མར་སློབ་མ་རྗེས་འཛིན་གྱི་དབང་བསྐུར་ཇི་ལྟར་བྱ་ཚུལ་དག་གསུམ་གྱི་དང་པོ་ནི། མོད་རྒྱུད་མན་ངག་ལ་མཁས་ཤིང་ལྟ་དགོངས་ཏིང་འཛིན་དམ་ཚིག་སྡོམ་

ལྡན་གྱི་བླ་མ་སྒྲུབ་པ་བཀའ་བརྒྱད་ལ་ནུས་པ་ཐོབ་པ་གང་དེར། དད་ལྡན་གཏོང་ཕོད་བརྩོན་གྲུས་ངེས་འབྱུང་གི་བློ་དང་ལྡན་པའི་སློབ་མ་ཐེག་མཆོག་བླ་མིེད་ཀྱི་སྣོད་རུང་གི་སྙིང་ཐག་པ་ནས་གསོལ་བ་བཏབ་པའི་དུས་བཟང་པོ་ཉིད་ལ། འགལ་རྐྱེན་གྱིས་དབེན་ཞིང་མཐུན་རྐྱེན་ཚང་ལ་ཡིད་དང་མཐུན་པའི་གནས་སུ། སའི་ཆོ་ག་དང་སྟེགས་བུ་བཞེངས་པ་ཐིག་ཚོན་བྱིན་རླབས་སོགས་ཀྱི་ལས་རིམ་རྒྱས་པར་སྤྲོ་ན་སྒྲུབ་པ་བཀའ་བརྒྱད་གཏེར་སྙིང་གཞན་ནས་བླངས་ཀྱང་རུང་ལ། གཏེར་ཁ་འདི་ཉིད་ལྟར་ན་ཞི་ཁྲོ་ངེས་དོན་སྙིང་པོའི་སྒྲུབ་ཁོག་ཆེན་མོ་ནས་གསུངས་པ་བཞིན་བྱ་ཞིང་། རྡུལ་ཚོན་དག་རས་བྲིས་ལྟ་བུ་ལ་ནི་འགྲུབ་ན་དཀྱིལ་འཁོར་མིང་ཚེ་དགུ་རེ་རེ་ལའང་རྟ་བབས་ཡོངས་སུ་རྫོགས་པའི་ཕོ་བྲང་ཉི་མ་དགུ་ཤར་དུ་གྲགས་པ་ནིད་དང་།

དེ་ལྟར་ཡང་གྲུས་ན་ཕྱི་དཀྱིལ་འཁོར་ཡོངས་རྫོགས་ཀྱི་ལྟར་བར་ལིང་ཚེ་དགུ་ཐིམ་བཏབ་པའི་ནང་སོ་སོར་གསེར་གྱི་འཁོར་ལོ་རྩབ་བཞི་པའི་སྟེངས་མཐིང་ནགམུ་ཁྱུད་ནང་མ་དམར་པོ་ཕྱི་མ་སྔོན་པོ་རྩིས་མཚན་ལྗང་ཁུ། རེ་མིག་དགུའི་བར་བཅད་རྣམས་སྟེང་གི་རྡོ་རྗེས་གདུང་མིག་ཡང་རིས་ཀྱིས་དབྱིབས་ཅན། བར་འཁྱམས་དང་གི་བཞི་ཕྱོགས་མོདག་སོགས་རེ་གཞན་ཐམས་ཅད་སྤྱི་མཏུན་ལས་ཕྱོགས་པ་་་་་་་་་ཅེར་བུམ་གདན་བུམ་ས་བྲེ་ཆོས་འཁོར་ཆར་ཁོབས་ཉི་ཟླ་རོག་དང་བཅས་པ་མཆོད་རྗེན་གྱི་ལྟར་ཡོད་པ་དང་། ཕྱིའི་འཁོར་ཡུག་ལའང་དུར་ཁྲོད་ཀྱི་ཕྱི་རིམ་ལ་ཁྱད་པར་དུ་་་་་་འཁོར་ལོ་རྩིབས་སྟོང་་་་་ཅིང་། འོག་ནས་པདྨ་འདབ་སྟོང་བརྡལ་བ་མཐའ་སྐོར་རྡོ་རྗེའི་བྲག་གི་བཏམས་པ་དང་བཅས་པའི་མཚོན་བྱེད་རྣམས་ཀྱི་སྒྲུབ་པ་བཀའ་བརྒྱད་དཀྱིལ་འཁོར་གྱི་ཁྱད་ཆོས་ཡིན་པ་དང་། ཕྱི་མཐར་ཡེ་ཤེས་ལྷ་ལྡན་གྱི་མེའི་ར་བ་དང་བཅས་ཏེ། མདོར་ན་བཀའ་བརྒྱད་ཀྱི་ཐིག་རྩ་ཚུལ་བཞིན་ཤེས་པའི་ཕྱག་བཞེས་མཐོང་རྒྱུད་ལྟར་བྲིའོ། དབུས་ཀྱི་ལྟེ་བར་ཡང་ཟླ་གམ་དམར་པོ་སྒོ་གཅིག་པའི་དཀྱིལ་དུ་ཆོས་སྐུ་འགྱུར་མེད་ཀྱི་ཨེ་གྲུ་གསུམ་མཐིང་ནག་གིས་མཚན་པ་དང་བཅས་པ་བྱ་ལ། ཡང་། རྡུལ་ཚོན་སོགས་མ་གྲུབ་

བའལ། སྤྲོས་པ་ཉེར་བསྡུའི་དཀྱིལ་འཁོར་བྱེད་ན། དྲི་བཟང་བདུད་རྩི་ཛཱ་གད་ཀྱིས་སྦགས་པའི་འགྲུབ་བའི་ཚོམ་བུ་དགུ་བཀོད་པས་ཀྱང་རུང་བ་ཉིད་དོ། དབང་རྫས་ནི་དཀྱིལ་འཁོར་གྱི་ཁར་ཁྲི་རྐང་ངམ་མན་རྗིའི་སྟེང་དུ་ཟངས་གཞོང་ཆེན་མེ་འབྲུ་མིས་བཀང་བའམ་ཡག་ན་ལྕེགས་རྩེ་སོགས་ཅི་རིགས་ཀྱི་སྟེང་དུ། བུམ་པ་མཚན་མགུལ་འཆིངས་མཐིང་ག་ཅན་ས་རྒྱན་གཟུངས་ཐག་རྡོ་རྗེ་སོགས་དང་ལྡན་་་་་ལྔ་ཚན་ལྔ་ཆུ་་་་་དང་བཅས་པས་བུམ་པའི་གསུམ་གནིས་གང་བར་དབྱས་པ་དབུས་སུ་བཞག་མཐའ་སྐོར་རྣམས་སུ་ཆེ་མཆོག་དཔལ་དགུ་ཁྱུང་ཆེན་དཀར་ནག་དང་བཅས་པའི་སྐུ་རྟེན་ཙཀྐ་མེད་དང་། རིགས་ལྔའི་དབུ་རྒྱན། རྡོ་རྗེ་དྲིལ་བུ། རཀྴའམ་ཐོས་པའི་ཁྲིད་ལ། ལྕགས་ཕུར། གསང་དབང་གི་ཐོད་པ་བདུད་རྩིས་མངར་གསུམ་ཆོས་སྨན་རྣམས་སྦྱར་བ། ཤེན་དག་གི་དམིགས་རྟེན་གཟུངས་མའི་གཟུགས་སམ་རྡོ་རྗེ་བག་མེ་སུམ་ཆེན་གནམ་ཞལ་གྱི་བྲིས་སྐུ་གང་རིགས།ཚིག་དབང་གི་མེ་ལོ་ཤེལ་རྡོ་དང་བཅས་པ་རྣམས་དགོད། གཞན་ཡང་ཁྲོ་བོའི་རྒྱན་ཆས་སྟག་ཤམ་ཀོ་རློན་གཡང་གཞི་ཐོད་ཕྲེང་སྦྲུལ་ཆུན་ཐལ་ཞག་ཁྲག་གསུམ་གྱི་བྱུག་རྫས་རྣམས་ཀྱང་དངོས་སམ་གཟུགས་

བྲིས་ཇི་ལྟར་འབྱོར་པ་ཡང་བཤམ། དཀྱིལ་འཁོར་མཐའ་སྐོར་དུ་སྨན་རག་དཔལ་དགུའི་གཏོར་མ་དང་བླ་མ་མཁའ་འགྲོ་ཆོས་སྲུང་གཞི་བདག་སོགས་ཀྱི་གཏོར་མ་ཡང་ཅི་འབྱོར་པ་ཚོགས་ཀྱིས་ལོངས་སྤྱོད་དང་། ཐུན་མོང་གིས་མཆོད་པ་བྱ་སྒོམ་པ་སྤྱན་གཟིགས་བཀོད་པའི་ཁྱད་པར་སྣ་ཚོགས་ཀྱིས་མཛེས་ཤིང་བྱིན་ཆགས་པར་བཤམཔ་ཤི་དང་པོར་བྱ་བའི་ལས་རིམ་མོ། ༈ གཉིས་པ་ནི། སློབ་དཔོན་འཁོར་བཅས་བདེ་བའི་ལྡན་ལ་འཁོད་ནས། ནམ་མཁའ་མཉམ་པའི་སེམས་ཅན་གྱི་དོན་འབའ་ཞིག་སའི་སེམས་སྐྱེད་དང་ལྡན་པས་ཐུན་མོང་གི་སྐྱབས་སེམས་ཚོགས་བསགས་ཀྱི་རིམ་པ་སྤྱི་ལྟར་རམ། གཏེར་ཆོས་འདི་ཉིད་ཀྱི་བི་མའི་ཆོས་སྤྱོད་ཆེན་མོ་ལྟར་བྱ། དེ་ནས་བཀའ་བརྒྱད་འདི་གའི་ལས་གཞུང་གི་ལྟ་བའི་མཚམས་གཅོད་ནས་བཟུངས་ཏེ་འཛབ་ཀྱི་རིམ་པ་ལ་ཐུག་གི་བར་དུ་ཁྱེར་སྒོམ་ཟུང་འཇུག་ཏུ་བྱས་ལ། བདག་མདུན་དུས་གཅིག་ཏུ་གསལ་གདབ་པའི་སྣ་ཚོགས་གཙོ་བོ་དཔལ་ཆེན་དགུ་ལ་རང་རང་གི་འཁོར་རྣམས་ཉི་མ་དང་འོད་གཉིས་མི་འབྲལ་བའི་ངང་ཚུལ་ལྟར་ཆོས་པས་བསྐྱེད། བུམ་པའི་ནང་དུའང་དཀྱིལ་འཁོར་ལིང་ཚེ་དགུ་པར་ལྷ་ཚོགས་མ་ཚང་བ་མེད་པར་མི་ལོང་དུ་གཟུགས་བརྙན་ཤར་བ་བཞིན་གསལ་ནས་རང་

གི་སྤྱན་འདྲེན་མཚད་བསྟོད་ཐམས་ཅད་བདག་མདུན་བུམ་པའི་དཀྱིལ་འཁོར་གསུམ་ཁར་སྟབ་གཅིག་ཏུ་བྱ། ༈ འཛབ་ཀྱི་སྐབས་ལ་་་་་ཙེ། ལྷ་རྣམས་ཀྱི་ཐུགས་ཀར་ཉི་མའི་དཀྱིལ་འཁོར་ཀྱི་སྟེང་དུ་ཧཱུྃ་ཡིག་སོ་སོའི་སྐུ་མདོག་དང་མཐུན་པའི་སྔགས་ཀྱི་ཕྲེང་བས་བསྐོར་བར་དམིགས་ཤིང་ལས་བྱང་ནས་འབྱུང་བ་ལྟར་གྱི་དཔལ་དགུའི་སྙིང་པོ་དང་། མཐར་སྤྱི་དྲིལ་གྱི་འཛབ་བཟླས་པ་ནི་བསྙེན་པ། དེ་ལྟར་བཟླས་ཚེ་ཐུགས་སྲོག་ས་བོན་དང་སྔགས་འཕྲེང་ལས་འོད་ཟེར་དཔག་མེད་འཕྲོས་པས་རྒྱལ་བ་རབ་འབྱམས་ལ་མཆོད་པ་ཕུལ་ཞིང་།ཁམས་གསུམ་སེམས་ཅན་གྱི་ལས་སྒྲིབ་སྦྱང་སྟེ་ཐམས་ཅད་དཔལ་ཆེན་ཧེ་རུ་ཀའི་ལྷ་ཚོགས་འབའ་ཞིག་ཏུ་གྱུར་ནནས་སྟོང་ཁམས་ཐམས་ཅད་སྔགས་ཀྱི་རང་སྒྲས་འུར་དེར་དུ་འགྱུར་པར་བསམ་པ་ནི་དབུགས་ཕྱིར་རྒྱུ་བཀང་སྤྲད། ཡང་དབུགས་ནང་དུ་འཇུག་ཚེ་ཕྱོགས་བཅུའི་རྒྱལ་བ་མ་ལུས་པའི་བྱིན་རླབས་དབང་དང་དངོས་གྲུབ་གཟི་བྱིན་ནུས་མཐུ་མཐའ་དག་འོད་ཟེར་གྱི་རྣམ་པ་འབྲུ་གསུམ་ཡི་གེའི་ཚུལ་དུ་ཚུར་བྱུང་ནས་བདག་མདུན་བུམ་པའི་ལྷའི་གནས་གསུམ་དུ་ཐིམ་པར་མོས་པ་སྟེ། དེ་ལྟར་སྤྲོ་བསྡུའི་བཟླས་པ་བྱེད་པ་ནི་སྒྲུབ་པ། དེ་ལྟ་བུའི་བདག་མདུན་གྱི་

བསྐྱེད་བཟླས་སྤྲོ་བསྡུ་སོགས་དེ་དག་ཐམས་ཅད་ཀྱང་དོན་དེ་བར་བྱ་བྱེད་ལས་གསུམ་དབྱེར་མེད་དཀུན་བཟང་ཆེ་མཆོག་གི་དགོངས་ཀློང་རྣམ་པར་དག་པ་ཁོ་ནའི་རོལ་པ་ཉིད་ལས་གཞན་དུ་མ་ཡིན་པར་ཐག་ཆོད་པས། གདོད་ནས་མ་བཅིངས་མ་གྲོལ་བའི་ཏིང་འཛིན་སྐུན་འབྱམས་ཀྱི་ངང་ནས་ལྷ་སྔགས་སེམས་གསུམ་ཐ་དད་མེད་པར་འཇོག་པ་ནི་སྒྲུབ་པ་ཆེན་པོ་སྟེ། དེ་ལྟར་བསྙེན་དང་སྒྲུབ་པ་སྒྲུབ་ཆེན་གསུམ་གཅིག་དྲིལ་གྱི་ཉམས་སུ་ལེན་ཚུལ་འདི་ནི་བཀའ་བརྒྱད་ཉིད་ཀྱི་དགོངས་སུ་ཐུན་མོང་མ་ཡིན་པའི་སྐབས་དོན་ཡིན་ལ། གསང་སྔགས་གྱི་གཞུང་ལུགས་སྤྱི་དང་བྱེ་བྲག་པའི་བསྙེན་སྒྲུབ་ཡན་ལག་བཞིའི་འཆད་ཚུལ་འདི་དང་མི་འདྲ་བ་མཐའ་ཡས་པ་ཡོད་ཚེ། ཐེ་ཚོམ་གྱི་མགོ་འཁོར་མི་ལྟང་བར་བྱའོ། དེ་ལྟར་འཛབ་བསྙེན་སྟོང་ཕྲག་ཙམ་གྱིས་བར་འབར་དུ་སྟོང་ཚིམས་ཀྱི་མཆོད་བསྟོད་བྱ་ཞིང་། གཞན་ཡང་ཚོགས་མཆོད་བསྒྲལ་སྟབས་བསྐང་བ་སོགསརྒྱས་པར་བྱས་ནས་སྒྲུབ་སྟེ། མཐར་མདུན་བསྐྱེད་ལྷ་ཚོགས་ཀྱི་གནས་གསུམ་འབྲུ་གསུམ་ལས་འོད་འཕྲོས་པའི་འོད་ཟེར་བདག་ཉིད་ཀྱི་གནས་གསུམ་དུ་འདྲིམ་པས་དབང་གཞི་བླངས་ཤིང་བདག་ཉིད་ལྷ་དང་དབྱེར་མེད་པའི་ངེས་ཤོས་

སྐྱེད་དོ། འདི་དག་ནི་བར་དུ་བྱིན་རླབས་ནུས་ལྡན་དུ་བྱ་བའི་ལས་རིམ་མོ།༈ གསུམ་པ་སློབ་མ་རྗེས་འཛིན་དངོས་ཀྱི་ལས་རིམ་ནི། སློབ་མ་ཇི་ཙམ་ཡོད་པ་དག་སྒོ་དྲུང་ནས་ལས་སློབ་ཀྱིས་ཡིག་བརྒྱའི་གཟུངས་ཆུས་གྲུས་བྱར་གཞུག་ལ་ནང་དུ་ཕྱག་བྱས་ནས་བྲལ་དུ་འཁོད་དེ་མཎྜལ་རྒྱས་པར་ཕུལ་བའི་མཇུག་ཏུ་སློབ་དཔོན་གྱིས་ཡིད་ཆེས་བསྐྱེད་པའི་རྒྱུས་འཆད་པ་ནི། ༈ ང་ནི་རྡོ་རྗེའི་རྫོང་ཆེན་ཏེ། འཁོར་བའི་གཡུལ་ཆེན་དམག་དཔུངས་ལས། འགྲོ་བའི་འཁྲས་པར་དམ་བཅས་ཀྱི། གང་ཞིག་མཐར་འདོད་ལམ་འདིར་ཤོག འཁོར་བའི་སྙིང་པོ་སྦྱང་བའི་ཕྱིར། ང་ཡི་ཆོ་འཕྲུལ་བྱིན་རླབས་ཀྱིས། བསྟན་པའི་སྙིང་པོ་དམ་པ་ཞིག སྐལ་ལྡན་ཁྱོད་ལ་བསྟན་པ་བྱ། དེའི་ཕྱིར་ནམ་མཁའ་རབ་འབྱམས་ཀྱི་མཐར་ཁྱབ་པའི་འགྲོ་བ་རྣམ་པ་སྣ་ཚོགས་པ་མཐའ་དག་བླ་མེད་རྫོགས་པའི་བྱང་ཆུབ་ལ་མྱུར་དུ་འཁོར་པར་བྱ་ཕྱིར། བདེ་གཤེགས་སྒྲུབ་པ་བཀའ་

བརྒྱད་ཀྱི་དབང་བསྐུར་ཟབ་ཨོ་ཞུ་བར་བགྱི་སྙམ་པའི་ཐུགས་སྐྱེད་དང་ལྡན་པས་རྟོག་པ་གཞན་དུ་ཡེངས་པ་སོགས་ཆོས་ཉན་པའི་མི་མཐུན་ཕྱོགས་ཀུན་སྤངས་ཏེ་གསན་འཚལ། དེ་ཡང་རང་གཞན་གྱི་དོན་ཆེན་ཚེ་གཅིག་སངས་རྒྱས་སྒྲུབ་པ་ལ་ཐེག་ཆེན་གསང་སྔགས་རྡོ་རྗེ་ཐེག་པའི་ཉེ་ལམ་ཟབ་མོ་སྨིན་གྲོལ་གཉིས་ལ་མ་བརྟེན་པར་ཐབས་གཞན་གྱིས་ཐོབ་པར་མི་འགྱུར་ཞིང་། འབྲས་བུ་གསང་སྔགས་རྡོ་རྗེའི་ཐེག་པ་ནི་ཇི་ལྟར་ཨུ་དུམ་ཝ་རའི་མེ་ཏོག་དང་མཚུངས་པ་ཤིན་ཏུ་བཀོན་ཞིང་རྙེད་པར་དཀའ་སྟེ། ཕྱོགས་བཅུའི་འཇིག་རྟེན་གྱི་ཁམས་གང་གའི་ཀླུང་གི་བྱེ་མ་སྙེད་རྣམས་སུ་ཡང་རྒྱུའི་ཐེག་པ་སྡོ་སྣོད་གསུམ་གྱིས་གདུལ་བྱ་འདུལ་བ་འབའ་ཞིག་ལས། འབྲས་བུའི་ཐེག་པ་དར་བའི་ཞིང་ནི་འགའ་ཙམ་ལས་མ་མཆིས་ཏེ། དེ་ཅིའི་ཕྱིར་ཞེ་ན། སངས་རྒྱས་རྣམས་

ནི་གདུལ་བྱ་ལ་ཉེ་རིང་ཕྱོགས་ཆའམ་ཆོས་ལ་སྦ་སྲི་དང་དཔེ་འཁྱུད་དུ་མཛད་པ་མ་ཡིན་མོད་ཀྱང་། སེམས་ཅན་རྣམས་བསོད་ནམས་དང་སྐལ་བ་བཟང་པོ་ཐེག་མཆོག་ཟབ་མོའི་སྣོད་དུ་གྱུར་པ་ཤིན་ཏུ་དཀོན་པའི་དབང་ལས་སོ།དེ་བས་ན་འོ་སྐལ་མི་འཇེད་ཀྱི་ཞིང་དང་དེ་ལས་ཁྱད་པར་འཛམ་གླིང་འདི་ཁོ་ན་གསང་སྔགས་ཀྱི་ཆོས་འབྱུང་བའི་སྐལ་བ་ཅན་འདིར་སྐྱེས་པ་དང་། འདས་མ་འོང་ཀྱི་སངས་རྒྱས་རྣམ་འཕྲུལ་རྒྱ་མཚོ་རྒྱུད་མར་བྱིན་པ་རྣམས་ཀྱི་མ་གསུངས་མ་གྲགས་པའི་ཟབ་མོ་རྡོ་རྗེ་ཐེག་པའི་ཡང་བཅུད་བཅོམ་ལྡན་འདས་ཤཱཀྱའ་དབང་པོ་ཁོ་ནའི་བསྟན་པ་འདི་ལ་བྱུང་ཞིང་རང་ཅག་གིས་སྤྱོད་དུ་ཡོད་པ་འདི་ནི་དབུལ་པོས་ཡིད་བཞིན་གྱི་ནོར་བུ་བརྙེད་པ་ཡིས་ཀྱང་འགྲན་དུ་ག་ལ་བཟོད་ཅིང་དཔེ་དང་རྒྱུའི་ཆར་ཡང་མི་ཕོད་ལ། འདི་ལྟ་བུ་དང་མཇལ་བའི་སྐལ་

བཟང་དང་བསོད་ནམས་ཡོད་བཞིན་དུ་ཚེ་གཅིག་སངས་རྒྱས་སྒྲུབ་པའི་ཐབས་ལ་བརྩོན་ཞིང་འབད་པར་མི་བྱེད་ན་ནི། རྒྱ་མཚོའི་ཚོང་པ་རིན་པོ་ཆེའི་གླིང་དུ་ཕྱིན་ནས་སྟོང་པར་ལོག་པ་ལས་ཆེས་ཆེར་བླུན་པར་འགྱུར་བས་ན། ད་ལྟ་ཕུན་ཚོགས་སྣོད་བཅུད་འཛོམ་དུས་གཞི་དད་པ་བརྟན་པོའི་རྨང་བཏིང་། གྲོགས་བརྩོན་འགྲུས་དྲག་པོས་རྒྱུད་བསྐུལ། རྐྱེན་བླ་མ་མཚན་ལྡན་གྱིས་སྣ་དྲངས། ལམ་ཉམེ་ལན་ཟབ་མོའི་གཞུང་ཚུགས་ཐབས་སྨིན་གྲོལ་གནད་ཀྱི་ཁ་བསྒྱུར། རྒྱུད་དམ་ཚིག་གཙང་མས་མཚམས་སྦྱར་ཏེ། འཁོར་བ་དང་གཏན་དགྱེས་ཀྱི་འདུན་ཞིག་དང་རེས་སྒྲུབ་དགོས་པ་ལགས། དེ་ལྟ་བུ་སྒྲུབ་པར་བྱ་བའི་ཆོས་ཀྱི་རྣམ་གྲངས་བཀའ་རྒྱ་ཆེ། ལུང་གྲངས་མང་། མན་ངག་གཏིང་མཐའ་མེད་པ་གཅིག་མཆིས་མོད་ཀྱང་མདོར་བསྡུ་ན། རྒྱུའི་ཐེག་པ་ལས་སྡེ་སྣོད་གསུམ་དང་འབྲས་བུའི་ཐེག་པ་ལ་རྒྱུད་སྡེ་བཞིའམ་དྲུག་གི་རིམ་པར་འདུས་

ཤིང་། དེ་ཐམས་ཅད་ཀྱི་སྙིང་པོ་ནི་སྐྱེད་རྫོགས་སྒྲུབ་པ་བཀའ་བརྒྱད་ལ་མ་འདུས་པ་ནི་གང་ཡང་མ་མཆིས་པ་དང་། དེ་རྣམས་ཀྱི་དོན་ཇི་ལྟར་འུད་ཞེ་ན། ཆོས་འདི་ལྟ་བུས་གང་ཟག་གི་ངར་འཛིན་གྱི་རྟོག་པ་འདུལ་བས་ན་འདུལ་བ་ཡང་ཡིན་ལ་གདམས་པའི་ཟབ་གནད་མདོར་བསྡུས་པས་ན་མདོ་སྡེ་དང་། བདེན་གཉིས་དབྱེར་མེད་རང་བྱུང་མེད་རང་བྱུང་ཡེ་ཤེས་མངོན་དུ་བྱེད་པས་ན་མངོན་པ་སྟེ།རྒྱུའི་ཐེག་པ་སྡོ་སྣོད་གསུམ་པོ་འདི་དོན་གྱིས་ཚང་བ་དང་། འབྲས་བུའི་ཐེག་པའི་རྒྱུད་སྡེ་བཞི་ཡང་ཚང་སྟེ། འཁོར་འདས་སྐུ་གསུམ་གྱི་རོལ་པར་འཆར་བ་བྱེད་པས་བྱ་བ་རིག་གསུམ་ཡི་རྒྱུད་དང་། བདེ་ཆེན་གཉིས་སྐྱེད་རྫོགས་ཀྱི་ལམ་དུ་འཁྱེར་བས་སྤྱོད་རྒྱུད་གཉིས་ལྡན་དང་གསལ་སྟོང་ཟུང་ངག་ཏུ་སྦྱོར་བས་ཡོ་ག་རྣལ་འབྱོར་གྱི་རྒྱུད་དང་། ཆོས་ཉིད་ཇི་བཞིན་པའི་དོན་ལ་བདེ་བླག་ཏུ་སྦྱོར་བས་རྣལ་འབྱོར་བླ་མེད་ཀྱི་

ཐེག་པའི་མཆོག་རབ་ཀྱང་ཡིན་ནོ། རྒྱུད་ལུང་མན་ངག་གསུམ་གྱི་དོན་ཡང་འདིར་འདུ་སྟེ། སྦྱང་གཞི་གཙོ་བོར་སྟོན་པའི་སྐོར་ནི་རྒྱུད་ལ་ཧཱ་ཡོ་ག སྦྱང་ཐབས་གཙོ་ཚེར་སྟོན་པ་རྣམས་ནི་ལུང་ཨ་ནུ་ཡོ་ག སྦྱོང་བྱེད་གཙོ་བོར་སྟོན་པའི་སྐོར་ནི་མན་ངག་ཨ་ཏི་ཡོ་ག་སྟེ། དེ་ཐམས་ཅད་ཀྱི་དགོངས་པའི་གནད་དོན་མུས་འདིར་ལུས་ཤིང་ཚང་བ་ཡིན་པས་ན་གཞན་ལས་ཁྱད་དུ་འཕགས་པ་ལགས། ༈ དེ་ལྟ་བུ་གསང་སྔགས་སྒྲུབ་པ་བཀའ་བརྒྱད་ཀྱི་ཆོས་སྐོར་འདི་ཉིད་བྱུང་ཚུལ་ལོ་རྒྱུས་ཀྱི་དབང་དུ་བགྱི་ན། བརྒྱུད་པའི་བབས་ཚུལ་ལྔའི་སྒོ་ནས་སྟོན་ཏེ། རྒྱལ་བ་དགོངས་པས་བརྒྱུད་པ། རིག་འཛིན་བརྡ་ཡི་རྒྱུད་པ། མཁའ་འགྲོ་གཏད་བརྒྱའི་བརྒྱུད། གང་ཟག་སྙན་ཁུང་གི་བརྒྱུད་པ། སྨོན་ལམ་དབང་བསྐུར་གྱི་རྒྱུད་པ་དང་ལྔ་ལས། དང་པོ་རྒྱལ་བ་དགོངས་བརྒྱུད་ནི། འཁོར་འདས་གང་དུ་ཡང་མ་གྲུབ་པའི་

སྔོན་རོལ་ནས་རང་བྱུང་གདོད་མའི་མགོན་པོ་ཡེ་ཐོག་དང་པོའི་སངས་རྒྱས་འཁོར་འདས་ཀུན་གྱི་བྱེད་པོའམ་འབྱུང་གནས་སུ་གྱུར་པ། ཕྱོགས་བཅུ་དུས་བཞིའི་རྒྱལ་བ་ཐམས་ཅད་ཀྱི་སྤྲུལ་གཞིའམ་ཁྱབ་བདག་དམ་པ་དཔལ་ཀུན་ཏུ་བཟང་པོ་དེ་ཉིད་ཆོས་ཀྱི་དབྱིངས་མེད་པར་བཞུགས་པའི་ངང་ནས། གདུལ་བྱ་དང་འདུལ་བྱེད་ཐ་དད་དུ་འཛིན་པའི་རྟོག་པ་མི་མངའ་ཡང་། ཡེ་ཤེས་རང་བྱུང་གི་ཐུགས་རྗེ